Institut bolnice Pensilvanija

Institut bolnice Pennsylvania (Institute of the Pennsylvania Hospital) bila je psihijatrijska bolnica smještena u Philadelphiji Pennsylvaniji na Četrdesedevetoj i ulici Market. Radila je od 1841. do 1997. Institut je napravljen da zamijeni prenatrpana odjeljenja za umobolne Bolnice Pennsylvania, smještena na Osmoj i ulici Spruce. Njegov prvi upravnik, Thomas Story Kirkbride razvio je mnoge humane metode za tretman mentalno bolesnih koje su postale poznate širom svijeta. Plan bolnice postao je prototip za generaciju institucija za liječenje mentalno oboljelih širom zemlje. Preostala zgrada iz 1859. proglašena je nacionalnim historijskim spomenikom 1965. Danas bivši kampus Instituta služi kao višenamjenski objekat socijalne službe. Nova bolnica, smještena na imanju od 0.4 km2 koje je još u neinkorporiranom distriktu Zapadne Philadelphije, nudi komfor i filozofiju "humanog tretmana". Za razliku od drugih utočišta gdje su pacijenti držani u lancima, nehigijenskim odjeljenjima sa malo ili bez tretmana, pacijenti u bolnici Pensilvanija su imali svoje sobe, dobijali medicinski tretman, radili van zgrade i imali rekreative aktivnosti kao što su čitanje i upotreba biblioteke. Kirkbrideov plan Upravnik Kirkbride razvio je svoju filozofiju tretmana baziranu na istraživanjima koje je obavio u drugim naprednim utočištima kao što je utočište u Worcesteru kao i svojih duboko ukorijenjenih ličnih mišljenja o mentalnom zdravlju i svog iskustva u azilu u Pennsylvaniji. Iz njegove filozofije je nastao i Plan Kirkbride, model za projektovanje zgrada psihijatrijskih bolnica, koji je korišten širom Sjedinjenih Država u 19. vijeku. Svoj sistem je detaljno opisao u svom utjecajnom djelu, O izgradnji, organizaciji i općim aranžmanima bolnica za duševne bolesnike s nekim napomenama o ludilu i njegovom liječenju (1854). Plan Kirkbride je korišten 1859. za izgradnju muškog odjeljenja u blizini originalne zgrade. Bolnica je nastavila da se širi tokom 19. i početkom 20. vijeka i 1959. je objedinila sve tretmane za muške pacijente koji su tad postojali. Tada je Institut bio poznat i kao Bolnica za umobolne Pensilvanija (Pennsylvania Hospital for the Insane). Institut je bio smješten u onom što se danas zove susjedstvo Mill Creek. Nastavio je rad do 1997, kad je zatvoren zbog smanjenja prihoda od zdravstenog osiguranja i smanjene potrebe za uslugama psihijatrijske njege. Bolnica Pensilvanija je prodala jedinicu Zapadna Philadelphija i vratila se na lokaciju u Osmoj ulici. Reference Vanjski linkovi